Ուկրաինայի Բարձրագույն հակակոռուպցիոն դատարան

Ուկրաինայի Բարձրագույն հակակոռուպցիոն դատարան (ուկրաիներեն՝ Вищий антикорупційний суд), ստեղծվել է 2019 թվականի ապրիլի 11-ին: Առաջին դատավճիռը կայացվել է 2019 թվականի հոկտեմբերի 30-ին: Ուկրաինայում կոռուպցիոն բոլոր գործերը պետք է ուղարկվեն այս դատարան: Դատարանի իրավասությունը ներառում է այն հանցագործությունները, որոնք հանգեցրել են առնվազն 31,000 ԱՄՆ դոլարի համարժեք վնասի: Պատմություն 2016 թվականի դեկտեմբերին Ուկրաինայի արդարադատության նախարար Պավլո Պետրենկոն Ուկրաինայի խորհրդարանին ներկայացրել է դատարանի ստեղծման մասին օրինագիծ։ Խորհրդարանը այս օրենքի վերջնական տարբերակն ընդունել է 2018 թվականի հունիսի 7-ին։ «Ուկրաինայի Բարձրագույն հակակոռուպցիոն դատարանի մասին» օրենքն ուժի մեջ է մտել 2018 թվականի հունիսի 14-ին։ 2018 թվականի հունիսի 26-ին Ուկրաինայի նախագահ Պետրո Պորոշենկոն ստորագրել է «Բարձրագույն հակակոռուպցիոն դատարանի ստեղծման մասին» օրենքը։ Քննարկումների ընթացքում օրենքում մտցվել է մոտ 2000 փոփոխություն։ Արժույթի միջազգային հիմնադրամը դատարանի ստեղծումը նշել է որպես Ուկրաինային 17.5 միլիարդ դոլարի վարկ տրամադրելու պայման: Դատարանը ստեղծվել է 2019 թվականի ապրիլի 11-ին նախագահ Պորոշենկոյի հրամանագրով: Նշանակվել է 38 դատավոր։ Նույն օրը դատավորները երդվեցին։ 2019 թվականի մայիսի 7-ին դատարանի նախագահ է ընտրվել Էլենա Տանասևիչը: Դատարանը սկսել է իր աշխատանքները 2019 թվականի սեպտեմբերի 5-ին, առաջին դատավճիռը հրապարակվել է 2019 թվականի հոկտեմբերի 30-ին: Արդյունավետության գնահատումներ Հարվարդի իրավաբանական դպրոցի պրոֆեսոր Մեթյու Սթեֆենսոնի խոսքով՝ ՈՒԲՀԴ-ի և Ուկրաինայի մյուս դատարանների միջև հիմնական տարբերությունը միջազգային փորձագետների դերն է, որոնք պաշտպանում են այն կոռումպացված էլիտայի վերահսկողությունից: Միևնույն ժամանակ, որոշ ուկրաինացի խորհրդարանականներ և իրավական փորձագետներ սա համարում են դատական համակարգի վրա արտաքին ազդեցության ռիսկ: Դատարանի ստեղծումը և գործունեությունը դրականորեն են գնահատվել միջազգային գործարար մամուլի կողմից: Ծանոթագրություններ Արտաքին հղումներ Բարձրագույն հակակոռուպցիոն դատարանը (HACC) հրապարակել է Ռժիշչևսկու անվան ռազմական անտառտնտեսության նախկին տնօրենի դատավճիռը։Արխիվացված 2020-10-21 Wayback Machine 2020 թվականի հոկտեմբերի 21-ին